ໂຄຣເອເຊຍ ແລະສະໂລເວເນຍ ສະຫລອງ ວັນເອກະລາດຂອງຕົນ
ໂຄຣເອເຊຍແລະສະໂລເວເນຍສະຫລອງວັນເອກະລາດຄົບຮອບ 20 ປີຂອງຕົນຈາກ ຢູໂກສລາເວຍ.
ປະເທດໂຄຣເອເຊຍ ແລະສໂລເວເນຍ ໄດ້ສະເຫລີມສະຫລອງຂີດໝາຍຄົບຮອບ 20 ປີ ທີ່ໄດ້ຮັບເອກະລາດຂອງເຂົາເຈົ້າຈາກຢູໂກສລາເວຍ ທ່ານ Jadranka Kosor ນາຍົກລັດຖະມົນຕີໂຄຣເອເຊຍ ກ່າວທີ່ ນະຄອນຫລວງ Zagreb ໃນວັນເສົາວານນີ້ວ່າ ປະເທດໄດ້ສະເຫລີມສະຫລອງຄົບຮອບ 20 ປີ ຂອງ ການເປັນປະເທດທີ່ທັນສະໄໝໃໝ່ ແລະມີຄວາມເຂັ້ມແຂງໂດຍການກັບຄືນມາຢູ່ໃນ ພາກພື້ນຢູໂຣບອັນເປັນຖິ່ນ ເດີມຂອງຕົນນັ້ນ ນອກນີ້ແລ້ວ ພິທີສະເຫລີມສະຫລອງ ໄດ້ວາງແຜນຈັດຂຶ້ນທີ່ເມືອງ Vukovar ທາງ ພາກຕາເວັນອອກຂອງປະເທດເຊ່ນກັນ ອັນເປັນສັນຍະລັກແຫ່ງການຕ້ານຢັນໃນລະ ຫວ່າງສົງຄາມໃນແຫລມ Balkan ເມື່ອປີ 1991 ຫາ 1995 ນັ້ນ ໂຄຣເອເຊຍ ໄດ້ເຂົ້າຮ່ວມອົງການເນໂຕ້ໃນປີ 2009 ແລະໃນຂັ້ນຕໍ່ໄປຈະເຂົ້າເປັນປະ ເທດສະມາຊິກທີ 28 ຂອງສະຫະພັນຢູໂຣບ ໃນວັນທີ 1 ເດືອນກໍລະກົດ ປີ 2013